De to mænd på henholdsvis 30 og 51 år blev standset på motorvejen syd for Aalborg på rastepladsen ved Dall. I bilen fandt politiet 59 flasker meget dyr vin, som formodes at stamme fra indbrud. Der blev desuden fundet såkaldte russerposer - poser beklædt med alu-folie, som benyttes ved butikstyverier, ligesom der også blev fundet ulovlig elektronik til at forstyrre f.eks. alarmsystemer. De to mænd kunne ikke redegøre for deres ærinde i Danmark og blev derfor anholdt.

Referat:
To svenskere med rødder i det tidligere Jugoslavien blev søndag varetægtsfængslet frem til 10. maj ved Retten i Hjørring.